auerbrenner
Store norske leksikon,Teknologi og industri,Energi,Belysning
Auerbrenner er en petroleumslampe med glødehette som øker lysstyrken. Glødehetten ble oppfunnet av den østerrikske kjemikeren Freiherr Carl Auer von Welsbach i 1890.
Glødehetten består av thorium(IV)oksid dopet med cirka 1 prosent cerium. Cerium får en svakt lysende gassflamme til å sende ut et kraftig, dagslyslignende lys. Glødehetten fremstilles ved å fukte en tøyhette med en løsning av thorium- og ceriumnitrat. Ved første gangs bruk brenner tøyet bort, nitratene dekomponerer til oksider og oksidene formes til et keram. Les mer i Store norske leksikon kjemiens historie